ሻለቃ ዳዊት፡ በቲ ኣሰራርሓ፡ መንግስቲ ዘይኮነ ሕገ መንግስቲ ዝፈጥርስ፡ ሕገመንግስቲ እዩ ነቲ ኣብ ስልጣን ዘሎ መንግስቲ ዝፈጥሮ። ሐዚ ለውጢ ይምጻእ እንትበሃል ድማ፡ በቲ ዘሎ መንግስትን ሕገ-መንግስትን ለውጢ ክመጽእ ኣይኽእልን። ለውጢ ክመጽእ ዝኽእል ሓዱሽ ሕገ-መንግስትን ሓደሽቲ መሰረታዊ ሓሳባትን እንተድኣተፈጢሮም እዩ። እቲ ዘሎ መንግስቲ ከምዘሎ ኾይኑ ለውጢ ክመጽእ ኣይክእልን። ነዞም ኩሎም ጸገማት ዝፈጠሮም፡ እቲ ቀዳማይ ሚኒስተር ዝመርሖ ኢህወዴግ እዩ። ንሱ ብቐጥታ ዘይክምልከቶ ይኽእል፤ እቲ ፓርቲ ግን ንኹሉ ነገር ተሓታቲ እዩ። ስለዚ እቲ ሕገ-መንግስቲ ፈሪሱን ሓዱሽ መንግስቲ መጺኡን እዩ፡ ለውጢ ክንርኢ እንኽእል። ንኹሉ ሰብ ዘሰማምዕ ነገር ምምጻእ ይከኣል ዶ?
